Yengil vaznda UFC chempioni irlandiyalik Konor MakGregor o‘zining Twitter’dagi sahifasida boks bo‘yicha besh vazn toifasining sobiq jahon chempioni yengilmas Floyd Meyvezerni nokautga uchratgani aks etgan rasmni joylashtirdi. Ushbu rasmda 2ta chempionlik kamarini ko‘tarib olgan MakGregor Meyvezerni nokaut qilgani tasvirlangan. Eslatib o‘tamiz, MakGregor va Meyvezer ayni damda bir-birini jangga chaqirmoqda, biroq jang o‘tkazish bo‘yicha o‘tkazilgan muzokaralar yakuniga yetmagan.